જ્યારે ઘરેલુ હિંસાની અરજી સંભળાતી હોય ત્યારે મેજીસ્ટ્રેટ સાહેબ તત્કાલીન અમલી કોઈપણ કાયદાની વિરોધભાસી જોગવાઈ છતાં સુરક્ષા આદેશ કે અન્ય કોઈ સહાય માટેની અરજીની સુનાવણી દરમિયાન ગમે તે તબક્કે, પીડિત વ્યક્તિ કે તેના વતી અરજી કરતા વ્યક્તિને બાળક કે બાળકોનો, કબજો સોંપવાનો તેમજ પ્રતિવાદી આ બાળક કે બાળકોની મુલાકાત લઈ શકે તે માટે, જરૂર પડયે, વ્યવસ્થા કરવાનો આદેશ આપી શકે છે.